LOO OMA MAAGIA
Kõik siin on loodud mõjusa ja teadliku puhkuse veetmiseks. Iga detaili juures oleme silmas pidanud just seda eesmärki ja meid toetab ka silmale nähtamatu maailm. Soovime, et saad siin välja astuda oma kiirest elutempost ja pingetest, et hakata nägema elu teisiti. Nii lood oma maagiat.
Soovitame tulla koos kaaslasega või päris üksi, aga mahutame ära ka kuni 2 last. Meie puhkemajadest leiate kõik eluks vajaliku ja ei midagi ülearust. Mõlema maja juurde kuuluvad lummava vaatega peegelsaunad, lõkkeasemed ja varikatusega kaetud terrassid, et saaksid nautida värskes õhus einestamist kasvõi aastaringselt.
Tule proovi, kui hästi sa ennast siin tunned!
METSA- VÕI AASAMAJA?
AASAMAJA on päikeseküllasem ja avarama vaatega. Siin on maineka disainiauhinna võitnud peegelsaun panoraamvaate ja mahedat leili pakkuva elektrikerisega.
METSAMAJA on metsikum ja privaatsem. Siin saab lummava vaatega peegelsauna ise puudega soojaks kütta ja TV asemel on seinal suur kristallimandala.
AVASTA LAOKÜLA!
Mõned ütlevad, et Pakri poolsaar on Tallinnale lähim mereäärne piirkond, mis on veel üle arendamata. Teiste arvates on see parim koht Loode-Eesti avastamiseks. Kolmandad kiidavad siinset rahustavat energiat. Eks neil kõigil on õigus.
Laoküla ei ole kõigest kaugel eemal, aga nii võib siin tunduda küll. Hõreda asustuse tõttu on siin vaikne ja rahulik, samas Tallinnast tulija jõuab kohale vähem kui tunniga. Ja seda ka rongiga.
Lähedusse jäävad mitmed Eesti parimad rannad, maalilised matkarajad, järved, lossid, pargid ja muud looduskaunid paigad. Vaata meie KUHU MINNA? lehele.